**LĒMUMS**

LIEPĀJĀ

|  |  |  |
| --- | --- | --- |
| 2020.gada 20.februārī |  Nr.65/3(prot. Nr.3, 29.§) | Nr.233  |

Par zemesgabala Skuju ielā 5/7 daļas

nomas līguma izbeigšanu

Liepājas pilsētas pašvaldība 2013.gada 4.februārī noslēdza zemes nomas līgumu ar biedrību “Liepājas Optimistu pulks” par zemesgabala Skuju ielā 5/7 daļas nomu, projekta “zaļais tirdziņš” pakalpojumu attīstībai un popularizēšanai, projektu organizēšanai un aktivitātēm dabas, kultūras mantojuma un lauku sētu tradīciju saglabāšanai. Ņemot vērā, ka 2009.gadā aizsāktajam projektam šajā rajonā nav perspektīvas, nomnieks lūdz izbeigt noslēgto zemes nomas līgumu. Pamatojoties uz likuma “Par pašvaldībām” 14.panta pirmās daļas 2.punktu, otrās daļas 3.punktu un 21.panta pirmo daļu, Civillikuma 1864.pantu, izskatot biedrības “Liepājas Optimistu pulks” 2019.gada 19.decembra iesniegumu, zemes nomas līguma, kas 2013.gada 4.februārī noslēgts starp Liepājas pilsētas pašvaldību un biedrību “Liepājas Optimistu pulks”, 7.1.punktu, Liepājas pilsētas pašvaldības Nekustamo īpašumu jautājumu konsultatīvās komisijas 2020.gada 13.janvāra priekšlikumu (sēdes protokols Nr.1) un Liepājas pilsētas domes pastāvīgās Pilsētas attīstības komitejas 2020.gada 13.februāra lēmumu (sēdes protokols Nr.2), LIEPĀJAS PILSĒTAS DOME

N O L E M J :

1. Izbeigt, pusēm vienojoties, zemes nomas līgumu par zemesgabala Skuju ielā 5/7 (kadastra Nr.1700 012 0545) daļas 977 kv.m platībā nomu, kas 2013.gada 4.februārī noslēgts starp Liepājas pilsētas pašvaldību un biedrību “Liepājas Optimistu pulks” (reģistrācijas Nr.40008156802; juridiskā adrese: Klāva Ukstiņa iela 7/9, Liepāja).

2. Liepājas pilsētas pašvaldības iestādei “Nekustamā īpašuma pārvalde” divu nedēļu laikā no lēmuma pieņemšanas dienas sagatavot vienošanos par lēmuma 1.punktā minētā zemesgabala daļas nomas līguma izbeigšanu.

3. Liepājas pilsētas pašvaldības izpilddirektora vietniekam (īpašumu jautājumos) kontrolēt lēmuma izpildi.

4. Pēc lēmuma 2.punkta izpildes atzīt par spēku zaudējušiem:

4.1. Liepājas pilsētas domes 2010.gada 2.septembra lēmumu Nr.381 “Par zemesgabala Skuju ielā 5/7 nomu”;

4.2. Liepājas pilsētas domes 2013.gada 24.janvāra lēmumu Nr.19 “Par zemesgabala Skuju ielā 5/7 nomas līguma termiņa pagarināšanu un platības samazināšanu”;

4.3. Liepājas pilsētas domes 2018.gada 14.jūnija lēmumu Nr.285 “Par grozījumu Liepājas pilsētas domes 2013.gada 24.janvāra lēmumā Nr.19 “Par zemesgabala Skuju ielā 5/7 nomas līguma termiņa pagarināšanu un platības samazināšanu””.

|  |  |
| --- | --- |
| DOMES PRIEKŠSĒDĒTĀJS | Jānis VILNĪTIS |
| Nosūtāms: | Nekustamā īpašuma pārvaldei, nomniekam |